CELEX: 62010TB0271(02)
Language: hu
Date: 2018-09-17 00:00:00
Title: T-271/10. OST. sz. ügy: A Törvényszék 2018. szeptember 17-i végzése – H kontra Tanács („Eljárás – A költségekről való rendelkezés elmulasztása”)

14.1.2019   
            
            
               HU
            
            
               Az Európai Unió Hivatalos Lapja
            
            
               C 16/45
            
         
      A Törvényszék 2018. szeptember 17-i végzése – H kontra Tanács
      (T-271/10. OST. sz. ügy) (1)
      
      ((„Eljárás - A költségekről való rendelkezés elmulasztása”))
      (2019/C 16/55)
      Az eljárás nyelve: angol
      
         Felek
      
      
         Felperes: H (képviselő: M. Velardo ügyvéd)
      
         Alperes: az Európai Unió Tanácsa (képviselők: A. Vitro és F. Naert meghatalmazottak)
      
         Az ügy tárgya
      
      A 2018. április 11-i H kontra Tanács ítéletben (T-271/10 RENV, EU:T:2018:180) a költségekről való rendelkezés elmulasztásának orvoslása iránti kérelem.
      
         A végzés rendelkező része
      
      
                  1)
               
               
                  A 2018. április 11-i H kontra Tanács ítélet (T-271/10 RENV, EU:T:2018:180) 174. pontja a következőképpen szól:
                  „Az eljárási szabályzat 134. cikkének (1) bekezdése értelmében a Törvényszék a pervesztes felet kötelezi a költségek viselésére, ha a pernyertes fél ezt kérte. Ugyanakkor az eljárási szabályzatnak az ugyanezen szabályzat 219. cikkével összhangban értelmezett 133. cikke értelmében a fellebbezési eljárással és a Törvényszék előtt indított eljárásokkal kapcsolatos költségekről az eljárást befejező ítéletben kell határozni. Ezenfelül az említett szabályzat 134. cikkének (3) bekezdése szerint részleges pernyertesség esetén mindegyik fél maga viseli saját költségeit. Azonban, ha az ügy körülményei alapján indokoltnak látszik, a Törvényszék határozhat úgy, hogy a fél saját költségein felül viseli a másik fél költségeinek egy részét is. A jelen ügy körülményei között úgy kell határozni, hogy egyrészt a Tanács kizárólag annyiban viseli a felperes és a saját részéről a fellebbezés tárgyában hozott ítélet kihirdetéséig felmerült költségeket, amennyiben azok a kereset elfogadhatóságának kérdésével kapcsolatosak, és másrészt a felperes visel a Tanács és a saját részéről az említett ítélethirdetést megelőzően és azt követően felmerült minden más költséget.”
               
            
                  2)
               
               
                  A 2018. április 11-i H kontra Tanács ítélet (T-271/10 RENV, EU:T:2018:180) rendelkező részének 2. pontja a következőképpen szól:
                  „A Tanács kizárólag annyiban viseli a saját és H részéről a 2016. július 19-i H kontra Tanács és Bizottság (C-455/14 P, EU:C:2016:569) ítélet kihirdetéséig felmerült költségeket, amennyiben azok a kereset elfogadhatóságának kérdésével kapcsolatosak. H visel a Tanács és a saját részéről az említett ítélethirdetést megelőzően és azt követően felmerült minden más költséget.”
               
            
                  3)
               
               
                  H és a Tanács maga viseli a jelen kérelemmel kapcsolatban felmerült saját költségeit.
               
            
         (1)  HL C 221., 2010.8.14.